cyanic-selkie/wikianc huggingface dataset:
Katskip
Katten
Som et mellomstort fartøy med sin gode lastekapasitet, ble katten raskt antatt av mange som et økonomisk gunstig fartøy med sitt beskjedne behov for mannskap. Til tross for de dårlige seilingsegenskapene oppførte katten seg godt på kortere turer og ble et viktig bidrag i trelasthandelen.
Den fikk sin størst utbredelse i Norden, og Norge hadde på 1600-tallet og 1700-tallet en mengde katter i denne farten. Engelskmennene tok den også i bruk, men for andre formål, ikke minst steinkulleksporten. Utbredelsen hendte ganske raskt etter katten dukker opp i Norden omkring 1630 til 1650. Det ble et populært skip som stadige ble oppgradert og omriggert inn i 1800-tallet, det forekommet blandingsformer med trekk både fra fløyten og katten som sett på enkelte avbildninger.
Nes kirkeruin
Kirkeruinene er et populært samlingspunkt for bryllup, gudstjeneste, konserter og andre kulturaktiviteter.
Bygningshistorie
Noe av inventaret fra den gamle kirken ble reddet under brannen og befinner seg i dag i den nyere Nes kirke fra 1860. Det dreier seg om altertavlen, som er et mesterstykke i tysk barokkstil fra 1661 av treskjæreren Abel Schrøder d.y., og døpefonten fra 1100-tallet med tilhørende himling og prekestol. I tillegg er det såkalte Colstrup-epitafiet bevart; øvrige intakte gjenstander er det manieristiske Maria Bebudelse-maleriet fra 1700-tallet, samt lysekronen som Colstrup forærte sin fjerde kone som morgengave ved deres bryllup i 1704.
Restaurering og bevaring
Kirkeruinenes første konserveringsarbeid ble påbegynt rundt første verdenskrig, da området ble sikret. Det ble gjort ytterligere konservering i 1930-årene. Det er imidlertid Sigrid Christie s og Håkon Christie s omfattende utgravinger i 1958 som har gitt oss det meste av kunnskap om kirkeruinenes historie. På 2000-tallet ble det gjort sikringstiltak som en del av Riksantikvarens «Bevar forfallet»-program. Kirkeruinene var da stengt for arrangementer inne i selve ruinen.
Nes kirkeruiner inngår i Nes samlinger. Et klokketårn bekostet og reist av Årnes Rotaryklubb ble innviet i 2010.
Mark Zuckerberg
Mark Elliot Zuckerberg (født 14. mai 1984 i White Plains i delstaten New York i USA) er en amerikansk konsernsjef. Zuckerberg var initiativtaker og medgründer av Facebook, som gjorde ham til milliardær i ung alder.
Bakgrunn
Mark Zuckerberg kommer fra et foreldrehjem som praktiserer jødedom, men ser seg selv som ateist, skjønt med tiden med noen modifikasjoner. Hans mor var Karen (født Kempner), psykiater, og faren Edward Zuckerberg, tannlege. Hans forfedre kom fra Tyskland, Østerrike og Polen. Han vokste opp i småbyen Dobbs Ferry i delstaten New York. Zuckerberg kan både lese og skrive på fem språk: engelsk, fransk, latin, klassisk gresk og hebraisk. Han taler også litt kinesisk.
Tysklands Grand Prix 2003
Tysklands Grand Prix 2003 var et Formel 1-løp arrangert den 3. august 2003 på Hockenheimring i Tyskland. Det var det tolvte i Formel 1-sesongen 2003.
Løpet
Noter til tabellen:
Mark Zuckerberg
Facebook
Zuckerberg startet Facebook sammen med klassekameratene Dustin Moskovitz, Eduardo Saverin og Chris Hughes mens han var student ved Harvard University. Innen dette hadde han noen mindre fremgangsrike prosjekter på Internet. I 2006 avsluttet han sine psykologistudier uten eksamen.
Zuckerberg hadde i april 2010 en anslått formue på 6,9 milliarder dollar og i oktober 2009 var han den yngste dollar-milliardæren i verden.
Filmen The Social Network (regi David Fincher, 2010) gir et portrett av Zuckerberg under arbeidet med utviklingen av Facebook. Selv ser han på fremstillingen i filmen som misvisende.
Den 19. mai 2012 giftet han seg med Priscilla Chan, amerikanskfødt med vietnameserkinesisk bakgrunn, som han ble kjent med i 2003. De bor i en villa i Palo Alto i California. Han kjøpte alle de fire tilgrensende eiendommer for å kunne være fri fra nysgjerrige naboers blikk.
Liechtensteins fotballcup
Liechtensteins fotballcup har blitt arrangert av Liechtensteins fotballforbund årlig siden 1946. Vinneren får anledning til å delta i UEFA-cupen. FC Vaduz er den mestvinnende klubben med 43 mesterskap pr. 2015, og har vunnet cupen hvert år fra og med 1998 med unntak av i 2012.
I og med at det ikke er noen nasjonal serie i Liechtenstein og klubbene spiller i det sveitsiske ligasystemet, er cupen i realiteten det nærmeste man kommer en kåring av det beste liechtensteinske laget. Det er også den eneste måten klubber fra Liechtenstein kan kvalifisere seg til spill i Europa, da de ikke har tillatelse til å kvalifisere seg gjennom det sveitsiske ligasystemet.
Cupen skiller seg ut fra lignende konkurranser ved at ikke bare førstelagene kan melde seg på. Også reservelagene til de syv klubbene som finnes i Liechtenstein kan delta. For eksempel meldte FC Vaduz på tre lag i cupen for sesongen 2006/2007. FC Triesen meldte også på sitt reservelag, som tradisjonelt bare har bestått av spanske spillere, under navnet FC Triesen Español. FC Schaan sitt reservelag var også påmeldt, dette har tradisjonelt bestått av italienske spillere, og gikk under navnet FC Schaan Azzurri. To lag fra samme klubb kan imidlertid ikke settes opp mot hverandre i noen runde av cupen.
Cupmesterskap
Nedenfor er en oversikt over hvor mange finaler og seire de syv klubbene i Liechtenstein har i cupen.
4. serierunde i Toppserien 2010
4. serierunde i Toppserien 2010 ble spilt lørdag 24. april.
Tabell etter 4. runde
Stillingen etter 28. april.
Ciríaco
Ciríaco er en kommune i delstaten Rio Grande do Sul i sørregionen av Brasil.
Massenya
Massenya er en liten by i Tsjad med om lag 3 000 innbyggere. Byen er hovedstad i Chari-Baguirmi-regionen.
Chari (Tsjad)
Chari er et departement i Chari-Baguirmi-regionen i Tsjad.
Astronomiske navnekonvensjoner
I antikken var det bare solen og månen, et par hundre stjerner og de mest lett synlige planetene som hadde navn. I løpet av de siste par hundre årene har antallet identifiserte objekter steget fra hundrevis til over en milliard, og flere blir oppdaget hvert år. Astronomer må være i stand til å tildele systematiske betegnelser og entydig identifisere alle disse objektene, og samtidig gi navn til de mest interessante objektene og eventuelt kjennetegn ved disse objektene.
Den internasjonale astronomiske union (IAU) er det organet som offisielt er anerkjent av astronomer og andre forskere verden over som de facto myndighet for navngiving av himmellegemer. Som svar på behovet for entydige navn for astronomiske objekter har det blitt utarbeidet en rekke systemer for systematiske navn for legemer av varierte typer.
Sandpapir
Sandpapir er papir der det er en blanding av sand og lim. Sandpapir blir brukt til å overflatebehandle materialer som for eksempel skal lakkeres, eller som skal ha en «finere» overflate. Sandpapir stammer av bruken av knust sandstein i en fille for å få en «fin» og glatt overflate på pilene som ble brukt på jakt.
Ramhusen
Ramhusen er en kommune i kretsen Ditmarsken i Schleswig-Holstein, Tyskland. Ramhusen hører under Marne-Nordsjøs amt, og tidligere Marnelands amt. Ramhusen ligger i Sør-Ditmarskens marskland, og grenser i øst til Eddelak, og i sør til Brunsbüttel.
Ernst Michanek
Ernst Michanek (født 27. september 1919 i Stockholm, død 16. januar 2007) var en svensk politiker og diplomat. Han var særlig aktiv innen bistandspolitikk og spilte en sentral rolle i kampen mot apartheid i Sør-Afrika.
Etter endt utdannelse ved Uppsala universitet i 1944 arbeidet Michanek en tid som journalist. Han ble deretter rådgiver i sosialdepartementet og i 1956 statssekretær i sosial- og arbeidsdepartementet. I 1965 ble Michanek generaldirektør for bistandsmyndigheten SIDA, en stilling han hadde til 1979. Deretter virket han til 1986 som ambassadør i utenriksdepartementet i Stockholm. Som ambassadør arbeidet Michanek med oppgaver knyttet til De forente nasjoner og i særdeleshet Det økonomiske og sosiale råd, samt også særorganisasjonene Den internasjonale arbeidsorganisasjonen (ILO) og FNs organisasjon for utdannelse, vitenskap og kultur (UNESCO).
Michanek spilte en betydelig rolle i kampen mot raseskillepolitikken i Sør-Afrika. Fra 1982 til 1992 var han visepresident i International Defence and Aid Fund for Southern Africa.
Utmerkelser
Michanek ble i 1982 utnevnt til æresdoktor ved Uppsala universitet. I 1980 ble han innvalgt som medlem av Kungliga Vetenskapsakademien. Michanek ble i juni 2004 utnevnt til medlem av den sørafrikanske Ordenen O. R. Tambos følgesvenner for bidrag til oppnåelsen av et demokratisk, fritt, rettferdig og ikke-rasistisk Sør-Afrika.
Colinas (Rio Grande do Sul)
Colinas er en kommune i delstaten Rio Grande do Sul i sørregionen av Brasil.
Jomfrudom
Jomfrudom, eller sjeldnere møydom, er en persons tilstand, tradisjonelt en kvinne, før hen har gjennomført sitt første samleie. I mange kulturer og religioner legges det vekt på at en kvinne er jomfru når hun gifter seg. Praksisen er ofte knyttet til æreskulturer hvor det blir sett som skamfullt å ikke være jomfru. I noen kulturer blir det sett som en viktig begivenhet å blø på bryllupsnatten, så noen piker opereres for å oppnå effekten.
Etymologi
Ordet jomfru kommer av det tyske «Jungfrau», det vil si «ung kvinne eller ung frue». Ordet kom til Norden i middelalderen som begrep for en fornem eller uberørt pike, jevnfør jomfru Maria. Ordet ble etter hvert også tittel for ugifte adelsdamer eller unge, borgerlige piker, omtrent med samme betydning som «frøken» har i moderne tid. Begrepet blir også brukt om menn som debuterer seksuelt i nyere tid.
Begrepsendring
I november 2017 ble ordet «jomfruhinnen» byttet ut med ordet «skjedekrans» fordi at man ikke kan vite om noen er jomfru eller ikke basert på hvordan det ser ut inni skjeden. I tillegg så er det ikke alle som blør første gang de har samleie siden den ikke pleier å sprekke. Mange ganger vil ikke hymen forsvinne eller endre utseende heller, og derfor er det ikke mulig å se om noen er jomfru eller ikke.
Spørreundersøkelser
I nyere tider er det uenigheter om hva definisjonen på jomfrudom er. Det er blant annet ulike meninger om hvilke seksuelle aktiviteter som gjør at man ikke er jomfru mer. Den største uenighetene handler om oral- og analsex skal telles eller ikke.
I 2007 ble det gjort en undersøkelse på Prevention Research Center hvor 925 personer mellom 12 og 16 år deltok. De ble spurt om hvordan de ville definere jomfrudom. 83,5 % av deltakerne mente at man ville fremdeles være jomfru selv om man berørte en annen persons kjønnsorganer, mens 70,6 % mente at man også ville fortsette å være jomfru hvis man deltok i oral- eller munnsex. 16,1 % definerte mennesker som hadde deltatt i analsex som jomfru, og 5,8 % sa at man ville også være jomfru hvis man hadde hatt vaginal sex.
Naturgjødsel
Naturgjødsel (eller frau) er møkk som blir spredd som gjødsel på åkrene. Husdyrgjødsel er naturgjødsel som kommer fra husdyrproduksjon i landbruket og er den mest vanlige brukte naturgjødselen.
Naturgjødsel består utelukkende av stoffer som dannes av levende organismer fra stoffskiftet.
Møkk har en sterk innvirkning på planteveksten på jord som mottar den. Denne effekten var så påfallende at en av de organiske kjemis fedre Justus von Liebig, i midten av 19. århundre satt ut for å finne ut hva det egentlig er i gjødsel, som har effekt. I 1840 han var kommet så langt at han kunne formulere minimumsloven for plantenæringsbehov. Hans funn førte også til oppskrifter for fremstilling av gjødsel.
I naturgjødsel varierer mengden av næringsstoffer, avhengig av opphav, lagring og hvordan den er spredt.
Candice Michelle
Candice Michelle Beckman-Ehrlich (født 30. september 1978), bedre kjent som Candice Michelle, eller bare Candice, er en amerikansk skuespiller, modell og profesjonell bryter. Hun bryter i WWE på RAW.
Etter å ha vært modell i flere år, ble Candice hyret av WWE i 2004, etter at hun var med i Diva Search. Utenfor ringen er hun kjent som «Go Daddy Girl», fordi hun opptrer i firmaets Super Bowl-reklamer.
Hun poserte for et cover og nakenbilder av henne ble utgitt i april 2006 i magasinet Playboy. På Vengeance 2007 slo hun Melina og vant sin første WWE Women's Championship-tittel, og ble den første divaen som hadde deltatt i Diva Search og vunnet en tittel
TeamSpeak
TeamSpeak er en proprietær Voice over IP programvare som lar brukerne snakke med hverandre over en chattekanal, ganske likt en telefonkonferanse. En bruker har vanligvis øretelefoner og mikrofon for å kommunisere med hjelp av TeamSpeak. En bruker som har TeamSpeak sin klient installert på sin maskin kan koble seg opp til en valgfri TeamSpeak tjener (server), og kan der koble seg til de forskjellige chattekanalene.
TeamSpeak vender seg i første rekke til gamere som blant annet kan bruke programvaren for å kommunisere med de andre spillerne i spillet. Kommunikasjon ved hjelp av TeamSpeak gir spillerne et fortrinn, da de kan snakke med hverandre uten å måtte ta hendene vekk fra tastatur eller mus.
Tjener
TeamSpeak tjeneren støtter både Windows og Linux systemer, og bruker et web-basert eller telnet grensesnitt for å kontrollere tjener administrasjonen og innstillingene. Tjeneren kjører som en dedikert tjener separat fra klienten.
TeamSpeak 2 støtter virtuelle tjenere. Det betyr at du kan kjøre et ubegrenset antall av tjenere i kun en prosess på din tjener ved å la TeamSpeak virtuelt skape en ny prosess.
Brukstyper
Når du logger deg inn på web-tjeneren er det to typer kontoer som kan gis tilgang til det administrative brukergrensesnittet; Tjeneradministratorer og super-tjeneradministratorer. Superadministratorene har full tilgang til alle virtuelle TeamSpeak tjenere som er tilgjengelige på den tjeneren (man kan ha flere TeamSpeak tjenere kjørende på en fysisk tjener). Tjeneradministratorene er begrenset til den virtuelle tjeneren deres konto er knyttet opp til.
EULA
TeamSpeak sin EULA (End User License Agreement) for tjenere, tillater privatpersoner å opprette deres egne TeamSpeak tjenere gratis, så lenge det maksimale antallet TeamSpeak tjenere og slots på hver tjener ikke overskrider dette:
1 tjener, 32 slot
man kan søke etter Non-Profit License og få 2 tjenere med totalt bruke på 512 slot
Den nyeste og mest oppdaterte EULA'en kan man alltid finne her.
Klient
TeamSpeak klienten blir brukt for å modifisere enkelte tjenerinnstillinger, som opprettelse og sletting av kanaler, samt registrering av brukere. Klientens primære bruksområde er likevel dens muligheter for stemmesamtaler. Klienten oppretter tilkoblinger til tjenerne ved hjelp av IP-adresser, eller ved hjelp av dens innebygde tjenerutforsker. Tjenerutforskeren kan finne ønsket tjener ved hjelp av de mange filterfunksjonene den har innebygd.
Kanaler
Ved hjelp av klienten kan man opprette et uendelig antall kanaler, om tjeneren er satt til å tillate at brukere oppretter kanaler. Det finnes fem typer kanaler; Registrerte, uregistrerte, modererte, underkanaler og standardkanaler. En hvilken som helst kanal kan beskyttes med et passord, slik at man unngår unødvendige forstyrrelser.
Registrerte/uregistrerte kanaler
Registrerte kanaler vil finnes på tjeneren helt til de blir slettet. Uregistrerte kanaler vil forsvinne idet kanalen blir tom for brukere. Uregistrerte kanaler har også dårligere lydkvalitet.
Modererte kanaler
I modererte kanaler har kanaladministratøren den meste kontrollen over kanalen. I modererte kanaler må operatøren eller administratøren gi «voice» til brukerne, før de kan snakke med de andre brukerne på kanalen. Dette er den eneste typen kanal som bruker «voiced» og operatør brukergruppene.
Underkanaler og standardkanaler
Underkanaler er en del av et hierarkisk-system rundt andre kanaler. Standardkanal er den kanalen alle brukere vil komme inn på når de starter opp.
Registrering av brukere
Brukere kan bli registrert for tjener enten ved hjelp av klienten eller fra telnet grensesnittet.
Utvikling av programvaren
TeamSpeak 3 skulle slippes i fjerde kvartal 2006, men dette har nå blitt utsatt til andre kvartal av 2007. TeamSpeak 3 ligger nå ute i en Alpha versjon, og den videre gangen forutsetter en lukket beta for testing. Etter dette vil den bli fulgt av en åpen beta for stresstesting, før den endelige versjonen blir sluppet.
Sveits’ herrelandslag i ishockey
Sveits har totalt 26 989 registrerte spillere (0,35% av befolkningen). Deres trener er Patrick Fischer.
Olympiske leker
1920−2006
2010−
Nåværende stab
Kilde: IIHF.com
Landslagstrenere
Kilde: Podnieks, Andrew; Nordmark, Birger: IIHF Guide & Record Book 2013, side 123–124.
Se også
National League A
Nicolaas Bloembergen
Nicolaas Bloembergen (født 11. mars 1920 i Dordrecht i Nederland, død 5. september 2017 i Tucson i USA) var en amerikansk fysiker og nobelprisvinner i fysikk. Han var født nederlandsk og ble amerikansk statsborger i 1958.
Bloembergen tok sin doktorgrad ved Universitetet i Leiden i 1948. Han ble professor ved Harvard University i 1957.
Han ble tildelt Lorentzmedaljen i 1978. Bloembergen delte i 1981 nobelprisen i fysikk med Arthur Schawlow og Kai Siegbahn for sitt arbeid med laserspektroskopi.
Kaikō
Kaikō (海溝, «Havgrop») var en dyphavs-ROV (fjernstyrt undervannsfarkost) konstruert av JAMSTEC, et japansk firma. Den samlet bakterier fra havbunnen i Challengerdypet i Marianergropen, det dypeste punktet på jorden. Den 2. mars 1996 nådde Kaikō en dybde på 10 897 m, og gjorde dermed det dypeste ubemannede dykket for et fartøy så langt i historien (batyskafen Trieste) innehar fortsatt rekorden for dypeste dykk, gjort i 1960). Kaikō gikk tapt under en orkan i 2003.
Grunnkretser i Vestvågøy kommune
Grunnkretser i Vestvågøy kommune er delområder og grunnkretser som seksjonerer Vestvågøy kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
De kongelige saltverkene i Arc-et-Senans
Saltverkets anlegg og bygninger er designet av arkitekten Claude-Nicolas Ledoux på hans eget initiativ, og var tegnet for å rasjonalisere industrien. Komplekset ble konstruert slik at det skulle reflektere en hierarkisk organisasjon.
Konstruksjonen startet i 1775 under Ludvig XVI kongedømme. Anlegget var i drift fram til 1795.
Det er verdt å merke seg at den såkalte gabelle, som var en obligatorisk skatt på salt der alle personer over åtte år var pålagt å kjøpe en viss mengde salt til en pris satt av staten. Dette var svært upopulært, og er ofte vist til som en av grunnene bak den franske revolusjon. Idealbyen som var planlagt bygd i tilknytning til saltverket ble aldri bygget, mest sannsynlig på grunn av utbruddet av revolusjonen, men muligens også fordi produksjonen tapte i konkurranse med havsalt.
Stedet ble vernet i 1926, og forvaltes i dag av Institut Claude-Nicolas Ledoux. Saltverket ble oppført på UNESCOs verdensarvliste i 1982, og utvidet i 2009 ved at saltverkene i Salins-les-Bains ble regnet som en del av samme verdensarvsted.
Saltverkene i Salins-les-Bains
Saltverkene i Salins-les-Bains hadde vært i virksomhet i mer enn 1200 år da de innstilte driften i 1962.
Jomfrufødsel
Jomfrufødselen er en av hjørnesteinsdoktrinene i den kristne tro som forteller at Jesus ble unnfanget og født av en jomfru. Denne forståelse henter sitt belegg i Mattheusevangeliet og Lukasevangeliet som begge forteller at Maria ble gravid med Jesus uten å ha vært sammen med en mann. I motsetningen til mange andre religioner skal jomfrufødselen bli forstått i streng forstand uten noen naturlig eller overnaturlig farsfunksjon. At den hellige skulle komme over henne (overskygge henne) hentyder ikke på en seksuell akt, men en gjerning parallelt med skapelsen og frelserhistorien. Det skal således bli forstått som et under. Denne troen og forestillingen står sterkest i katolisismen, men muslimer tror også på jomfrufødselen.
Den kristne oppfatning
I den mest alminnelige kristne trosbekjennelse, den apostoliske trosbekjennelse, bekjennes det at Jesus var født av jomfru Maria, og det uttrykker hvordan Jesu fødsel var et unikt mirakel og en understrekning av at han var den ventede og lovede Messias fra Det gamle testamentet. Jomfrufødselen er også et vitnesbyrd om inkarnasjonslæren ved at det var Gud selv som ble menneske i Jesus, men i like høy grad et vitnesbyrd om Jesu menneskelikhet ved at Jesus var av Adams slekt.
Tidlige kristne oppfattet Jesaja 7:14 i gamletestamentet som en profeti om Jesu fødsel. De hebraiske tidlige versjonene av teksten bruker ordet "betulah", som vanligvis betyr "ung jente" men også kan bety "jomfru". I den greske oversettelsen Septaguinta ble "betulah" oversatt med "parthenos", som bare betyr jomfru. Denne betydningen ble værende. Forfatterne av Matteusevangeliet og Lukasevangeliet legger stor vekt på dette, mens temaet ikke nevnes av forfatterne av Markusevangeliet eller Johannesevangeliet.
Denne læren ble en universal tro i den kristne kirke på 100-tallet, og blir opprettholdt av den anglikanske kirke, den ortodokse kirke, orientalske ortodokse kirker, den protestantiske kirke, og den katolske kirke.
Muslimsk oppfatning
I muslimsk tro ble Jesus likeledes født av en jomfru, men her er det ikke et tegn på guddommelighet, men kun at Gud kan velge å skape et menneske ut av hva han vil: Adam uten bistand fra andre mennesker, Eva fra en mann, alle mennesker fra både menn og kvinner, og Jesus fra en kvinne.
Partenogenese
Partenogenese (det greske ord for jomfrufødsel) er den sedvanlige betegnelsen for usedvanlig naturfenomen som finner sted blant visse dyr som for eksempel hai og lus, og planter under ekstreme tilfeller, og er en forplantning uten en hann, det vil si en jomfrufødsel.
Eksterne lenker
การคืนพระชนม์ของพระเยซูคริสต์
Blåbærnebbfly
Blåbærnebbfly (Hypena crassalis) er en sommerfugl som tilhører familien nattfly (Noctuidae). Den er funnet i det sørligste Norge vestover til Rogaland.
Utseende
Et middelsstort (vingespenn 27 – 31 mm), slankt nattfly med brede vinger. Palpene er lange og stikker fram foran hodet som et nebb, dog ikke så lange som hos de andre norske Hypena-artene. Antennene er trådformede hos begge kjønn. Forvingen er trekantet med markert vingespiss. Arten erlett kjennelig på at forvingen har et stort, mørkbrunt eller mørkgrått felt som strekker seg langs framkanten fra roten og ca. 2/3 ut i vingen, og gjør en bue bakover nesten til bakkanten. Vingens grunnfarge er vanligvis brunhvit eller lysbrun, men kan være ganske mørk. Det er en kort, svart skråstrek i vingespissen. Vingens ytterkant er grå, ytterst med en stiplet, mørk linje. Bakvingen er hvit til lysbrun med grå bestøvning og en stiplet, mørk linje langs ytterkanten. Helt mørke (melanistiske) eksemplarer forekommer nokså ofte.
Levevis
Arten lever i skog der det vokser rikelig med blåbær (Vaccinium myrtillus), som er larvenes næringsplante. De utvikler seg der på ettersommeren og forvandler seg til pupper før de overvintrer. De voksne sommerfuglene flyr fra skumringen og utover natta i juni – juli.
Utbredelse
Blåbærnebbflyet er utbredt i Europa, unntatt lengst i sør og nord. Mot øst går den til Armenia og det sørlige Russland. I Norge er den nokså vanlig på Sørlandet og det sørligste Østlandet, fra Vestlandet er det bare ett funn fra Klepp i Rogaland.
Sekretær
Sekretær er en tittel og betegnelse med en vid og mangeartet bruk, som tradisjonelt betegnet en betrodd person som sørget for en annens korrespondanse og annet skriftlig arbeid. Tittelen kan i dag brukes om alt fra kontoransatte som står for enklere saksbehandling og administrative oppgaver til høye stillinger og politiske embeder.
Kontorsekretær/personlig assistent
En vanlig bruk av tittelen er for en kontorsekretær. Vanlige arbeidsoppgaver for en kontorsekretær i dag er å svare på telefoner, skrive brev, andre dokumenter og utføre forefallende, administrative oppgaver. En sekretær er ofte en del av støtteapparatet for en leder eller ledelse. I noen organisasjoner har sekretæren ansvaret for koordinering og fungerer derfor som en daglig leder.
Privatsekretær
Den sekretærrollen som mest direkte tilsvarer den opprinnelige bruken av tittelen vil ofte betegnes privatsekretær. Dette er normalt en person som jobber direkte for en bestemt (ofte høytstående) person, og dette kan være en stilling med betydelig innflytelse og ansvar. Ofte vil arbeidsoppgavene omfatte å føre eller ha oppsynet med arbeidsgiverens korrespondanse, kalender osv. Privatsekretæren vil dermed ha rollen som koordinator og portvokter for arbeidsgiveren. Andre privatsekretærer kan ha et mer avgrenset arbeidsfelt. En slik privatsekretær i tradisjonell forstand vil ofte også være arbeidsgiverens rådgiver og nærmeste fortrolige, og privatsekretærer for innflytelsesrike personer kan være klassiske eksempler på «grå eminenser». Et eksempel på denne rollen er pavens privatsekretær. En privatsekretær kan også være et familiemedlem eller annen nærstående person; f.eks. fungerte prins Albert som privatsekretær og rådgiver for sin kone, dronning Victoria.
Politiske embeder
Tittelen sekretær blir ofte brukt om politiske embeder. I flere land, eksempelvis Storbritannia og USA, er «sekretær» tittelen på en statsråd. Tittelen er også brukt i andre politiske titler, herunder statssekretærer og (politisk oppnevnte) privatsekretærer. I Storbritannia betegnes administrative ledere for departementer (tilsvarende norske departementsråder) vanligvis «Permanent Under-Secretary of State», forkortet «Permanent Secretary». En rekke andre embedsmenn har også «secretary» i tittelen, eksempelvis statsrådens privatsekretær, med tittelen «Principal Private Secretary». I Norge var personlig sekretær tidligere tittelen på den stillingen som nå kalles politisk rådgiver, og fungerte som en blanding av rådgiver og privatsekretær for statsråden.
I mange kommuniststater hadde landets faktiske makthaver tittelen generalsekretær eller førstesekretær.
Tittel i forvaltningen
I den norske forvaltningen var sekretær og førstesekretær tidligere de to laveste tjenestetitlene på saksbehandlere og faglige medarbeidere, normalt med høyere utdannelse. Den tidligere tittelen kopist ble erstattet av sekretær for tjenestemenn med høyere utdannelse i 1899/1910. Titlene er i praksis gått ut av bruk som saksbehandlertitler, idet begynnerstillingen på dette nivået nå er førstekonsulent.
Diplomati
Innen diplomati er ambassadesekretær, førstesekretær osv. titler for diplomater på middels nivå.
Etymologi
Yann de Caprona oppgir at ordet kommer av middelalderlatin se­cretarius, «saksbehandler, fortrolig medarbei­der, som holder på en hemmelighet; hemme­lig rom» og er avledet av secretus «adskilt; hem­melig». Secretus stammer fra verbet secernere «adskille», som bygger på se- «av» + cernere «skille, skjelne, oppfatte». Store norske leksikon oppgir at tittelen stammer fra middelalderlatin og betyr en «som tar vare på sekretet (privatseglet)», i betydningen medhjelper ved utførelse av skriftlig arbeid. En secretarius var med andre ord en betrodd person som tok seg av korrespondansen og affærene for en annen (gjerne mektig) person på en fortrolig måte.
Edle dråper
Edle dråper er en norsk dokumentarserie med Torkjell Berulfsen som gikk på NRK1 fra 2000 til 2001. Serien tok for seg historien til ulike typer alkohol. Hver episode tok for seg en type drikk. Første sesong omhandlet portvin, cognac, akevitt, champagne, sherry og Whisky, mens andre sesong tok for seg øl, genever og gin, tequila, rom, absint og calvados. Serien hadde en lett og underholdende stil.
Den 78. Oscar-utdelingen
Listen over de nominerte filmene ble offentliggjort 31. januar, og det var Ang Lees Brokeback Mountain som hadde mulighet til å vinne flest priser med nominasjoner i åtte kategorier, etterfulgt av George Clooneys Good Night, and Good Luck, Paul Haggis' Crash og Rob Marshalls Geisha fulgte etter med seks nominasjoner hver.
Edle dråper
Serien vant åpen klasse under Gullruten 2000 mens episoden om absint vant klassen beste reportasjeprogram under Gullruten 2002.
Den 78. Oscar-utdelingen
Nominasjoner
Nominasjonene ble offentliggjort tirsdag 31. januar 2006 av Akademiets leder Sid Ganis og tidligere Oscarvinner Mira Sorvino. Seansen ble holdt i Samuel Goldwyn Theatre.
Edle dråper
Den ble senere utgitt på DVD.
Colorado (Rio Grande do Sul)
Colorado er en kommune i delstaten Rio Grande do Sul i sørregionen av Brasil.
Lincoln (England)
Lincoln er en katedralby og et administrativt distrikt i grevskapet Lincolnshire innenfor Øst-Midlands av England. Byen er det administrative senteret i grevskapet. Lincoln er beliggende i en åpning Lincolnklippen 227 km nord for London på rundt 20 moh ved elven Witham og strekker seg 75 moh i høyden rundt katedralen.
Byen og distriktet hadde i henhold til 2011 en befolkning på 119 541 innbyggere, inkludert hele det urbane området Lincoln (som også omfatter North Hykeham og Waddington) utgjorde befolkningen 130 200 innbyggere.
De eldste spor etter bosetning i området Lincoln er fra det første århundret f.Kr., men det var først under den romerske okkupasjonen at Lincoln utviklet seg til en by, Lindum Colonia, for deretter få en tilbakegang da romerne trakk seg ut i år 410. Byen vokste på nytt fram mot år 1000 – til tross for mange angrep fra norrøne vikinger. Byens fremste landemerke er Lincolnkatedralen som ble påbegynt i år 1072 og sto ferdig bare 20 år senere i 1092. Katedralen har i dag 250 000 turister i året og er et utmerket eksempel på engelsk gotisk arkitektur. Et annet landemerke er Lincoln Castle, en normannisk festning fra siste halvdel av 1000-tallet. Byen har to universiteter: Universitetet i Lincoln og Bishop Grosseteste University (BGU).
Vennskapsbyer
Lincoln har følgende vennskapsbyer:
Trekkgjentakelse
Trekkgjentakelse er i sjakk regelen om at en spiller kan kreve remis hvis den samme stillingen oppstår tre ganger, eller vil komme til å oppstå etter deres neste trekk, med den samme spilleren i trekket, og der hver spiller har de samme lovlige trekkene til disposisjon hver gang, inkludert retten til å utføre rokade og å slå en passant. Partiet er ikke automatisk remis hvis denne situasjonen oppstår, remisen må kreves av en av spillerne. Navnet «trekkgjentakelse» er muligens noe uheldig, siden det altså er stillingen og ikke trekkene som skal gjentas.
Remiskravet rettes overfor dommeren. Hvis en spiller ønsker å kreve remis og har et trekk som kommer til å gjenta stillingen for tredje gang, skal han ikke spille det på brettet, men erklære at han har til hensikt å spille dette, og kreve remisen. Om kravet er feil, må dette trekket spilles og partiet fortsetter. Hvis stillingen på brettet har oppstått for tredje gang er det bare spilleren i trekket som kan kreve remisen. (Den andre spilleren hadde mulighet til dette før stillingen ble gjentatt.)
Regelen krever ikke at stillingene oppstår tre ganger i rekkefølge, men det skjer slik ofte i praksis, typisk ved at en av kongene settes i evig sjakk.
LinkedIn
LinkedIn er et sosialt nettverk på Internett som brukes hovedsakelig i forretningsøyemed. Nettverket ble grunnlagt i desember 2002 og lansert i mai 2003. Nettverket har 313 millioner registrerte brukere (per august 2014) fra over 200 land og territorier.
LinkedIn representeres av AdQuota AS i Norge.
Firmainformasjon
LinkedIns daglige leder er Jeff Weiner som er forhenværende direktør i Yahoo!. Grunnlegger Reid Hoffman, tidligere daglig leder og visepresident i PayPal, er operativ leder. Hovedkvarteret ligger i Mountain View i California med kontorer i Omaha, Chicago, New York og London.
Sequoia Capital, Greylock Partners og andre venturekapitalselskaper investerte 17. juni 2008 USD 53 millioner for 5 % av firmaet, noe som verdisatte firmaet til ca. 1 milliard etter investeringen.
Den 13. juni 2016 ble det kjent at Microsoft kjøper LinkedIn for 26,2 milliarder dollar.
Funksjonalitet
LinkedIn lar brukere opprette profiler bestående av omtrentlig den informasjonen det er vanlig å inkludere i en CV, slik som utdannelse, jobberfaring, nåværende jobb og organisasjonsmedlemskap, samt bilde og status. Brukerne kan invitere hverandre til å bli kontakter og må da oppgi hvor de kjenner hverandre fra. På bakgrunn av dette dannes nettverk hvor en bruker er i nettverket til kontakter tre ledd unna. Altså bruker → brukerens venner → brukerens venners venner → brukerens venners venners venner. Innenfor nettverket kan man be om introduksjoner, for dem utenfor nettverket ditt kan du kjøpe introduksjon. Når du oppretter en bruker linkes du til organisasjoner du oppgir i CV-en din, disse organisasjonene har også profiler som kan redigeres og utforskes. Linkedin har også funksjonalitet for jobbutlysning og spørsmål og svar, i tillegg kan brukere anbefale hverandre.
Det er rapportert at LinkedIn benyttes av firmaer som rekrutteringskanal.
Linkedin tilbyr brukerne mulighet for å oppgradere kontoen for ytterligere funksjonalitet, de tre oppgraderte kontotypene er Business, Business Plus og Pro.
LinkedIn følger EU-regler rundt sikkerhet og personvern. Tjenesten blir ofte sett på som det profesjonelle svaret på Facebook.
LinkedIn har utviklet muligheter for markedsføring som lar deg i en selvbetjent løsning sette opp markedsføring for å målrette inn mot spesifikke fagfolk og roller.
Malstrøm
Malstrøm og tidevannsstrøm er en kraftig virvelbevegelse i vann. En malstrøm er en stor strømvirvel, der vannet «maler» rundt. Når malstrømmen skapes i trange sund og framkalles av flo og fjære (tidevann) kalles den også for tidevannsstrøm.
Gjenstander som kommer inn i en malstrøm trekkes mot midten av vannvirvelen, og suges ned under vannflaten. Strømmene kan iblant anta svært høye hastigheter og kan da utgjøre en risiko for å oppholde seg i vannet.
Saltstraumen er verdens sterkeste tidevannsstrøm, og ligger mellom Knaplundøya og Straumøya i Bodø kommune i Nordland.
Dannelse av malstrømmer
Vanligvis tenker vi på malstrømmer som store strømmer i et sund, men virvler eller malstrømmer kan dannes hvor som helst det strømmer vann, i bekker, elver og hav. En malstrøm er virvlende vann dannet når to motstrømmer møtes.
Enhver malstrøm har et nedtrekk som er i stand til å suge gjenstander under vannoverflaten, det kalles en vortex.
Malstrømmer dannes også ved foten av fosser og ved menneskeskapte strukturer som demninger.
De fleste av disse fenomenene er ikke så kraftige. Selv det virvlende vannet som dannes når proppen fjernes fra en vask eller et badekar er meget små malstrømmer, som vi oftest kaller strømvirvler. Det er imidlertid noen veldig kraftige og farlige malstrøm langs kystene som følge av tidevannet.
Farlige malstrømmer
Store skip er generelt ikke i fare i en malstrøm, selv om noen rapporter fra antikkens tider sier noe annet. Det antas at de mytiske greskene Charybdis kan ha vært malstrømmer utenfor kysten av Sicilia, i stand til å svelge små skip.
Småbåter og badende må være forsiktige rundt malstrøm. Som med enhver annen vannstrøm kan den overmanne en som svømmer slik at man drukner.
Kjente malstrømmer
Noen malstrømmer er store og kraftige nok til å ha blitt kjente av sjøfarende gjennom årene og har fått navn.
Saltstraumen
Saltstraumen er den sterkeste malstrømmen i verden. Den ligger innenfor Bodø, i nærheten av polarsirkelen. Saltstraumen dannes fire ganger om dagen (en tidevannsstrøm) da tidevannet fører store mengder vann gjennom et lite sund som bare er 150 meter bredt. Strømmen når hastigheter på 40 kilometer i timen. Når båter må passere gjennom området, gjør de det i løpet av de korte vinduene der malstrømmen ikke er aktiv. Tusenvis av turister besøker Saltstrømmen for å se den ved høyvann, når den er sterkest.
Moskstraumen
Moskstraumen er den nest sterkeste malstrømmen i verden. Vannstrømmene kan nå en hastigheter på 32 km i timen. Moskstraumen er et system med flere malstrømmer mellom Moskenesøya i Moskenes kommune og øya Mosken i Værøy kommune i den ytre delen av Lofoten.
Det skylder landskapsformasjonen i områdets og uvanlige former på havbunnen i en kombinasjon av kraftige tidevann.
Berømte forfattere som Jules Verne og Edgar Allen Poe brukte denne malstrømmen som et plotelement i historiene sine.
Sterlitamak
Sterlitamak (russisk: Стерлитама́к) er en by i Republikken Basjkortostan i Russland. Byen ligger på venstre bredd av elva Belaja (ei sideelv til Kama, rundt 130 km sør for Ufa. Innbyggertall:  og 264,362 (folketelling 2002).
Malstrøm
Corryvreckan
Corryvreckan er den tredje største malstrømmen i verden. Det ligger i et smalt sund mellom øyene Jura og Scarba i de indre Hebridene.
Oldtidens Libya
Oldtidens Libya har en lang historie som strekker seg tilbake like lenge som sivilisasjonen i øst, oldtidens Egypt. Folket som oppholdt seg i regionen vest for Nildalen var forfedrene til dagens berbiske folk som oppholdt seg området i tusenvis av år før begynnelsen av historisk tidsalder i oldtidens Egypt. Klimatiske endringer påvirket lokaliseringene av oldtidens bosetninger. Oldtidens Libya ble befolket av berbiske stammer, deretter fønikere og deres etterkommere i Kartago, før grekerne bosatte seg i særlig Kyrenaika fra og med 600-tallet f.Kr. inntil romerne besatte landet og gjorde det til en romersk provins. Ute i ørkenområdene Fezzan opprettet den berbiske stammen garamantere et samfunn med et avansert underjordisk vanningssystem inntil det ble det brøt sammen ved arabernes islamske erobring på 500-tallet e.Kr. «Oldtiden» er i denne artikkelen definert som fram til den arabiske invasjonen på 500-tallet, herunder inkludert antikken og senantikken.
Malstrøm
Corryvreckan
Bølger i området kan nå en høyde på 9 meter og strømmen har hastigheter på 18 kilometer i timen.
Sterlitamak
Sterlitamak ble grunnlagt i 1735 som en poststasjon og i 1766 ble den en elvehavn ved Belaja for distribusjon av salt som ble utvunnet i gruver lengre opp i dalen. Den er i dag et viktig senter for kjemisk industri.
Oldtidens Libya
Det er først i nyere tid at Libyas eldste historie har blitt vitenskapelig undersøkt ved hjelp av særlig arkeologi. Tidligere var den kjent nesten utelukkende via spredte referanser fra oldtidens egyptiske og fragmenterte greske og romerske beskrivelser som beskrev landet og dets folk som «grove og usiviliserte stammer som levde av kjøttet til ville dyr...» I virkeligheten var Libya befolket av innfødte berbiske stammer som samhandlet først med den egyptiske sivilisasjon, og siden med de europeiske.
Malstrøm
Corryvreckan
Corryvreckan er målt til å kunne trekke gjenstander ned til dybde på 262 meter.
Oldtidens Libya
Definisjon
I smalere forstand kan det latinske betegnelsen Libya (fra gresk: Λιβύη, Libyē) også referere til landet umiddelbart vest for Egypt, det vil si Marmarica (Libya Inferior) og Kyrenaika (Libya Superior). Libyahavet (Mare Libycum) var delen av Middelhavet sør for Kreta, mellom byene Kyrene og Alexandria.
Malstrøm
Se også
Mahlstrom Draaikolk
Tujmazy
Tujmazy (russisk: Туймазы́) er en by i Republikken Basjkortostan i Russland. Den ligger 160 km vest for Ufa. Innbyggertall: 66 687 (folketelling 2002).
Oldtidens Libya
Definisjon
De innfødte levde som jegere og samlere, men byer og urbane sentre ble opprettet av fønikiske, greske og romerske kolonister. I den gresk perioden var berberne kjent som libyere, en gresk form for de stedegne innbyggerne i nordøstlige Afrika. Opprinnelsen til den greske betegnelsen libyere er avledet fra gammelegyptisk betegnelse på én enkelt berbisk stamme. Grekerne benyttet det på samtlige berbiske stammer. Deres landområder ble kalt for Libya, og strakte seg fra moderne Marokko til de vestlige grensene av oldtidens Egypt. Dagens moderne Egypt omfatter oasen Siwa, men var historisk sett en del av Libya. Her er det berbiske siwispråket fortsatt snakket.
De eldste tider
Arkeologiske funn tyder på at slettene langs kysten av Libya var bebodd så tidlig som i 7000-tallet f.Kr. da steinalderfolk drev med tidlig jordbruk, noe som var likt for bosetninger i neolittisk tid langs hele den sørlige kyststrekningen langs Middelhavet. Sørover, innover i landet i hva som i dag er Saharaørkenen, streifet nomadiske jegere og samlere.
Sahara var for 800 000 år siden en varm, tropisk og fuktig land dekket av sumper, innsjøer og elver hvor flokker av elefanter og antiloper gresset. Det var et område rikt på jaktbytte og beitemarker for deres tamdyr. Deres kultur blomstret helt til regionen begynte å tørke ut etter 2000 f.Kr. Spredt av ørkenen og av invaderende rytterstammer var det en del som forflyttet seg sørover til Sudan mens andre gikk opp de ulike berbiske stammene. Levninger finnes helleristninger og grottemalerier i Sahara. «Mange av oldtidens egyptiske og berbiske guder og gudinner er fortsatt representert i helleristninger i Sahara, i hva som er kjent som den største samlingen av forhistorisk kunst i verden; godt over et hundre tusen steder.»
For rundt 20 000 år siden begynte menneskene å utvandre fra området og spredte seg, i henhold til genetisk forskning, til Iberia, Egypt og Midtøsten.
Berbere
Innskrifter som er avdekket i Egypt fra det gamle rike (ca. 2700-2200 f.Kr.) er de tidligste kjente vitnesbyrd på den berbiske folkevandringen og selv de eldste skriftlige bevis for Libyas historie. Minst så tidlig som denne epoken forsøkte ulike berberstammer, benevnt som Levu (eller «libyere»), å komme seg inn i Nildeltaet og bosette seg der. I det egyptiske mellomriket (ca. 2200-1700 f.Kr.) greide de egyptiske faraoene å tvinge sitt overherredømme på berberne i øst for Egypt og forlangte at de betalte skatt. Mange berbere tjenestegjorde i det egyptiske militæret, og enkelte berbere greide å oppnå betydningsfulle posisjoner i den egyptiske staten. En slik berbisk offiser tok kontroll over Egypt en gang rundt år 950 f.Kr. og hersket som farao under navnet Shishonk I. Hans etterfølgere i 22. og 23. dynasti, de såkalte libyske dynastiene (ca. 945-730 f.Kr.) var antagelig også opphavelig berbere.
Berbiske Libya
Sammenlignet med historien til oldtidens Egypt, er det lite som er kjent fra historien til oldtidens Libya. I mangelen av historiske kilder, er arkeologiske spor viktige.
Det var mange berbiske stammer i oldtidens Libya, inkludert psylliene, en stamme som ikke lenger eksisterer, og som sammen med libuene, var de mest framtredende. Oldtidens libyere var nomadiske jegere og samlere som levde både av jakt og av sine geiter, kameler og andre tamdyr som ga melk, kjøtt, skinn og ull. Egyptiske kilder beskrev libyske menn med langt hår, flettet og skjeggete, skilt på hodet, dekorert med fjær knyttet til lærbånd om hodet og kledd i tynne kapper av antilopeskinn, farget og trykt, som krysset skuldrene og hang ned til knærne. Eldre menn hadde langt, flettet skjegg mens kvinner bar samme klær som menn, flettet og dekorert hår, og begge kjønn brukte tunge smykker. Våpen var bue og piler, stridsøkser, spyd og hoggvåpen.
Condor (Rio Grande do Sul)
Condor er en kommune i delstaten Rio Grande do Sul i sørregionen av Brasil.
Oldtidens Libya
Tripolis og fønikerne
Fønikiske handelsfolk var aktive særlige i den sørlige delen av Middelhavet allerede i tiden før 1100 f.Kr. De opprettet deponier ved sikre havneplasser ved Afrikas kyst for å kunne understøtte, utruste og beskytte sin skip ved knutepunkter som til sist strakte seg over havet fra kysten av Midtøsten og til Den iberiske halvøy i vest. Mange av de nordafrikanske byene begynte sin urbane historie som fønikiske handelsstasjoner. Fønikerne opprettet kontakt og handelsforbindelser med de berbiske stammene, blant annet for å oppnå samarbeid om utvinning av råmaterialer som metaller. Ved 400-tallet f.Kr. hadde Kartago i dagens Tunisia, den fremste fønikiske kolonien, blitt uavhengig av moderbyene i Fønikia og blitt en statsmakt i egen rett over store deler av Nord-Afrika. Kartagerne, som romerne kalte for punerne, utviklet seg til særskilt sivilisasjon med egne bosetninger ved kysten av Libya, blant annet Oea (Tripoli), Labdah (senere Leptis Magna) og Sabratha, i et nærliggende område som kollektivt ble kjent som «Tripolis», det vil si «Tre byer».
Under ledelse av et kjøpmannsoligarki utviklet Kartago og dets underliggende byer gode forbindelser med de berbiske stammene i innlandet. Kartago var i hovedsak en sjømakt som hadde liten interesse i å trenge inn i berbernes områder. Derimot førte deres ekspansjon langs vestlige delen av Middelhavet og på Sicilia og Den italienske halvøya dem i stadig større konflikt med en annen voksende stormakt, Roma. Det brøt ut tre kriger, punerkrigene, mellom Kartago og Roma, de to første i tiden 264-241 og 218-201 f.Kr. Kartago ble redusert til en liten og sårbar afrikansk stat, men for å unngå at Kartago igjen skulle bli en trussel gikk romerne til krig igjen og fikk byen fullstendig ødelagt i 146 f.Kr. «Tre byer», Tripolis i Libya, ble tildelt Romas allierte, den berbiske kongen av Numidia som lå vest for Libya. Etter at Jugurtha av Numidia tapte sin krig med Roma, ble han fraktet gjennom Romas gatene i Gaius Marius’ triumftog. Etter hans død i 104 f.Kr. ble Numidia delt, og den østlige delen, Kyrene og den omgivelser, ble styrt av innfødte libyske fyrster inntil det brøt ut romersk borgerkrigen mellom Julius Cæsar og Pompeius. Ved Cæsars seier ble Tripolis annektert og omgjort til en romersk provins.
Fønikisk eller kartagisk kultur hadde hatt innflytelse på den berbiske i flere århundrer. Kartagisk religion og mytologi preget berbernes religiøse forstillinger, og kartagisk språk fortsatte å bli snakket i de tidligere kartagiske byene og av berbiske bønder i den romerske perioden.
Kyrenaika og grekerne
Som fønikerne hadde minoiske og greske sjøfarere i mange århundrer sondert den nordafrikanske kysten. Der hvor Middelhavet var smales, lå kysten av Libya kun 300 km fra Kreta. Systematisk bosetning begynte først på 600-tallet f.Kr. ved den store greske koloniseringstiden. I henhold til tradisjonen ble utflyttere fra den overbefolkede øya Thera (dagens Santorini) rådet av orakelet i Delfi om å finne et nytt hjem i Nord-Afrika. I år 631 f.Kr. grunnla de byen Kyrene (nær dagens landsby Shahat). Stedet som berbiske vegvisere førte grekerne til var et fruktbart høylandsområde omkring 20 km i innlandet fra havet ved et sted som berberne kalte et «hull i himmelen», grunnet god nedbør.
Innen 200 år hadde ytterligere fire betydningsfulle greske byer blitt opprettet i området: Barka (Al Marj); Teukira (senere Arsinoe, dagens Tukrah); Euesperides (senere Berenike, dagens Benghazi); Balagrae (Bayda) og Kyrenes havneby Apollonia (dagens Marsa Susa). Hovedstaden var Kyrene, som også ga navn til området, Kyrenaika. Fellesnavnet for disse greske byene ble Pentapolis, «de fem byene», og fortsatte å bli benyttet som synonym for Kyrenaika. Sør for Pentapolis gikk landet gradvis inn libyske stammeområder i og i utkanten av Sahara, inkludert det faraoiske orakelet Ammonium (som i dag ligger på egyptisk område).